CELEX: 32015R0562
Language: da
Date: 2015-04-08 00:00:00
Title: Kommissionens forordning (EU) 2015/562 af 8. april 2015 om ændring af forordning (EU) nr. 347/2012 om gennemførelse af Europa-Parlamentets og Rådets forordning (EF) nr. 661/2009 med hensyn til kravene ved typegodkendelse af visse klasser af motorkøretøjer for så vidt angår avancerede nødbremsesystemer

9.4.2015   
            
            
               DA
            
            
               Den Europæiske Unions Tidende
            
            
               L 93/35
            
         KOMMISSIONENS FORORDNING (EU) 2015/562
   af 8. april 2015
   om ændring af forordning (EU) nr. 347/2012 om gennemførelse af Europa-Parlamentets og Rådets forordning (EF) nr. 661/2009 med hensyn til kravene ved typegodkendelse af visse klasser af motorkøretøjer for så vidt angår avancerede nødbremsesystemer
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 661/2009 af 13. juli 2009 om krav til typegodkendelse for den generelle sikkerhed af motorkøretøjer, påhængskøretøjer dertil samt systemer, komponenter og separate tekniske enheder til sådanne køretøjer (1), særlig artikel 14, stk. 1, litra a), og
   ud fra følgende betragtninger:
   
               (1)
            
            
               Forordning (EF) nr. 661/2009 er en særskilt forordning, som vedrører typegodkendelsesproceduren i henhold til Europa-Parlamentets og Rådets direktiv 2007/46/EF (2).
            
         
               (2)
            
            
               Forordning (EF) nr. 661/2009 fastsætter de grundlæggende krav for typegodkendelse af motorkøretøjer i klasse M2, M3, N2 og N3 for så vidt angår montering af avancerede nødbremsesystemer (AEBS — Advanced Emergency Braking Systems). Det er nødvendigt at fastsætte særlige procedurer, prøvninger og krav vedrørende sådanne typegodkendelser.
            
         
               (3)
            
            
               Forordning (EF) nr. 661/2009 fastsætter en generel forpligtelse om, at køretøjer i klasse M2, M3, N2 og N3 skal være udstyret med AEBS.
            
         
               (4)
            
            
               Kommissionens forordning (EU) nr. 347/2012 (3) fastsætter de specifikke procedurer, prøvninger og krav vedrørende typegodkendelse af motorkøretøjer for så vidt angår AEBS og indeholder bestemmelser om gennemførelsen af disse krav i to trin. Som led i første trin, skulle visse nye køretøjstyper pr. 1. november 2013, underkastes godkendelsesniveau 1. Som led i andet trin, skulle disse køretøjstyper, sammen med visse andre køretøjstyper, der ikke havde været underkastet godkendelsesniveau 1, være forpligtet til at opnå godkendelsesniveau 2, hvilket indebærer overholdelse af yderligere og mere omfattende krav. Forordning (EU) nr. 347/2012 fastsatte yderligere, at godkendelsesniveau 2 skulle gennemføres pr. 1. november 2016 for nye køretøjstyper.
            
         
               (5)
            
            
               Tidsrammen for gennemførelse af godkendelsesniveau 2 blev fastlagt for at sikre, at der vil være tilstrækkelig indføringstid til at indhente yderligere erfaringer med AEBS-systemer og til at muliggøre en yderligere teknisk udvikling på dette område. Desuden skulle tidsrammen gøre det muligt for Kommissionen at tage hensyn til internationale harmoniserede funktions- og prøvningskrav, som De Forenede Nationers Økonomiske Kommission for Europa (FN/ECE) var at vedtage med hensyn til typer af køretøjer i de klasser, der er omfattet af FN-regulativ nr. 131, vedrørende AEBS.
            
         
               (6)
            
            
               Det blev derfor besluttet, at Kommissionen senest to år før gennemførelsesdatoen for godkendelsesniveau 2 skulle vedtage prøvningskriterierne for advarsel og bremseaktivering for køretøjer i klasse M2 og N2 med en totalmasse på ikke over 8 tons eller derunder, idet der tages hensyn til udviklingen på FN/ECE-niveau på dette område.
            
         
               (7)
            
            
               FN/ECE har specificeret målhastighedsværdier for bevægende-mål-scenariet i godkendelsesniveau 2 for prøvning af køretøjstyper i klasse M2 og N2 med en totalmasse på ikke over 8 tons. Målhastighedsværdierne er fastsat konservativt, således at der skabes mulighed for yderligere erfaringer med AEBS-systemer og for yderligere teknisk udvikling på dette område for de berørte køretøjstyper.
            
         
               (8)
            
            
               Foranstaltningerne i denne forordning er i overensstemmelse med udtalelse fra Det Tekniske Udvalg for Motorkøretøjer —
            
         VEDTAGET DENNE FORORDNING:
   Artikel 1
   Bilag II til forordning (EU) nr. 347/2012 ændres som angivet i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 8. april 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 200 af 31.7.2009, s. 1.
   
      (2)  Europa-Parlamentets og Rådets direktiv 2007/46/EF af 5. september 2007 om fastlæggelse af en ramme for godkendelse af motorkøretøjer og påhængskøretøjer dertil samt af systemer, komponenter og separate tekniske enheder til sådanne køretøjer (»rammedirektiv«) (EUT L 263 af 9.10.2007, s. 1).
   
      (3)  Kommissionens forordning (EU) nr. 347/2012 af 16. april 2012 om gennemførelse af Europa-Parlamentets og Rådets forordning (EF) nr. 661/2009 med hensyn til kravene ved typegodkendelse af visse klasser af motorkøretøjer for så vidt angår avancerede nødbremsesystemer (EUT L 109 af 21.4.2012, s. 1).
   
      BILAG
      I bilag II til forordning (EU) nr. 347/2012 foretages følgende ændringer:
      
                  1)
               
               
                  Punkt 2.4.2.1 affattes således:
                  
                              »2.4.2.1.
                           
                           
                              
                                          a)
                                       
                                       
                                          For godkendelsesniveau 1: mindst én haptisk eller akustisk advarsel skal afgives senest ved de værdier, der er angivet i Kolonne B i tabellen i tillæg 1.
                                       
                                    
                                          b)
                                       
                                       
                                          For godkendelsesniveau 2: advarsel med mindst ét advarselsmiddel skal være afgivet senest ved de værdier, der er angivet i Kolonne B i tabellen i tillæg 2,som følger:
                                          
                                                      —
                                                   
                                                   
                                                      i tilfælde af de køretøjsklasser, der henvises til i række 1 i tabellen i tillæg 2: skal advarslen være haptisk eller akustisk, og
                                                   
                                                
                                                      —
                                                   
                                                   
                                                      i tilfælde af de køretøjsklasser, der henvises til i række 2 i tabellen i tillæg 2: skal advarslen være haptisk, akustisk eller optisk.«
                                                   
                                                
                                    
                        
            
                  2)
               
               
                  Punkt 2.4.2.2 affattes således:
                  
                              »2.4.2.2.
                           
                           
                              Advarsel med mindst to advarselsmidler skal være afgivet senest ved de værdier, der er angivet i:
                              
                                           
                                       
                                       
                                          For godkendelsesniveau 1: Kolonne C i tabellen i tillæg 1.
                                       
                                    
                                           
                                       
                                       
                                          For godkendelsesniveau 2: Kolonne C i tabellen i tillæg 2.«
                                       
                                    
                        
            
                  3)
               
               
                  Sidste punktum i punkt 2.5.2.1. og 2.5.2.2. udgår.
               
            
                  4)
               
               
                  Tillæg 2 affattes således:
                  
                     »Tillæg 2
                     
                        Godkendelsesniveau 2: krav til advarsel og aktivering — godkendelses-/forkastelsesværdier
                     
                     
                                 Række
                              
                              
                                 A
                              
                              
                                 B
                              
                              
                                 C
                              
                              
                                 D
                              
                              
                                 E
                              
                              
                                 F
                              
                              
                                 G
                              
                              
                                 H
                              
                           
                                 0
                              
                              
                                 Køretøjets klasse
                              
                              
                                 Stationært mål
                              
                              
                                 Bevægende mål
                              
                           
                                 Timing af advarselsmodus
                              
                              
                                 Prøvekøretøjets hastighedsreduktion
                              
                              
                                 Timing af advarselsmodus
                              
                              
                                 Prøvekøretøjets hastighedsreduktion
                              
                              
                                 Målets hastighed
                              
                           
                                 Mindst 1
                              
                              
                                 Mindst 2
                              
                              
                                 Mindst 1
                              
                              
                                 Mindst 2
                              
                           
                                 (jf. punkt 2.4.2.1)
                              
                              
                                 (jf. punkt 2.4.2.2)
                              
                              
                                 (jf. punkt 2.4.5)
                              
                              
                                 (jf. punkt 2.5.2.1)
                              
                              
                                 (jf. punkt 2.5.2.2)
                              
                              
                                 (jf. punkt 2.5.3)
                              
                              
                                 (jf. punkt 2.5.1)
                              
                           
                                 1
                              
                              
                                 M3
                                     (1),
                                 N3 og N2 > 8t
                              
                              
                                 Senest 1,4 s. før start af nødbremsefase
                              
                              
                                 Senest 0,8 s. før start af nødbremsefase
                              
                              
                                 Mindst 20 km/h
                              
                              
                                 Senest 1,4 s. før start af nødbremsefase
                              
                              
                                 Senest 0,8 s. før start af nødbremsefase
                              
                              
                                 Prøvekøretøj må ikke støde ind i bevægende mål
                              
                              
                                 12 ± 2 km/h
                              
                           
                                 2
                              
                              
                                 N2 ≤ 8t (2)
                                     (4)
                                 
                                 og
                                 M2
                                     (2)
                                     (4)
                                 
                              
                              
                                 Senest 0,8 s. før start af nødbremsefase
                              
                              
                                 Før start af nødbremsefase (3)
                                 
                              
                              
                                 Mindst 10 km/h
                              
                              
                                 Senest 0,8 s. før start af nødbremsefase
                              
                              
                                 Før start af nødbremsefase (3)
                                 
                              
                              
                                 Prøvekøretøj må ikke støde ind i bevægende mål
                              
                              
                                 67 ± 2 km/h (5)
                                 
                              
                           
               
            
         (1)  Køretøjer i klasse M3 med hydrauliske bremsesystemer er underlagt kravene i række 2.
      
         (2)  Køretøjer med pneumatiske bremsesystemer er underlagt kravene i række 1.
      
         (3)  Værdierne skal angives af køretøjets fabrikant i forbindelse med typegodkendelsen (jf. bilag I, del 2, addendummet, punkt 4.4).
      
         (4)  Fabrikanter af køretøjer, der er omfattet af række 2, kan vælge at opnå typegodkendelse af køretøjet efter værdierne i række 1. I dette tilfælde skal opfyldelse af alle de værdier, der er anført i række 1, dokumenteres.
      
         (5)  Værdierne for målhastighed i felt H2 revideres inden den 1. november 2021.«